CELEX: 62020TN0761
Language: et
Date: 2020-12-20 00:00:00
Title: Kohtuasi T-761/20: 20. detsembril 2020 esitatud hagi – European Dynamics Luxembourg versus EKP

15.3.2021   
            
            
               ET
            
            
               Euroopa Liidu Teataja
            
            
               C 88/33
            
         
      20. detsembril 2020 esitatud hagi – European Dynamics Luxembourg versus EKP
      (Kohtuasi T-761/20)
      (2021/C 88/44)
      Kohtumenetluse keel: inglise
      
         Pooled
      
      
         Hageja: European Dynamics Luxembourg SA (Luxembourg, Luxemburg) (esindaja: advokaat M. Sfyri)
      
         Kostja: Euroopa Keskpank (EKP)
      
         Nõuded
      
      Hageja palub Üldkohtul:
      
                  —
               
               
                  tühistada EKP otsus välistada hageja pakkumused hankemenetluse „IT rakenduste loomiseks vajalike teenuste ja tööde pakkumine“ kõigis kolmes osas: PRO-004801 (osa 1), PRO-005110 (osa 2) ja PRO-005112 (osa 3);
               
            
                  —
               
               
                  tühistada EKP hangete vaidekomisjoni otsus jätta rahuldamata hageja kaebus, mille viimane esitas vastavalt eespool nimetatud hankemenetluse hankedokumentide IV.4 jaotises määratletud vaidemenetluse korrale ja EKP hankeotsuse (ECB/2016/2) artiklis 39 sätestatud tingimustele;
               
            
                  —
               
               
                  tühistada kõik EKP järgnevad otsused ja eelkõige mis tahes lepingu sõlmimise otsus, millest hagejale ei ole teatatud;
               
            
                  —
               
               
                  hüvitada vastavalt ELTL artiklitele 256, 268 ja 340 kahju, mis vastab võimaluse kaotusele sõlmida lepingud või saama jäänud tulule, mida hageja oleks teeninud, kui ta oleks lepinguid täitnud, ning tekkinud mittevaraline kahju;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt on kostja teinud mitmeid ilmseid hindamisvigu.
               
            
                  2.
               
               
                  Teise väite kohaselt kehtestas kostja pakkumuste hindamise staadiumis uue, ebamäärase ja tundmatu kriteeriumi.
               
            
                  3.
               
               
                  Kolmas väide, mille kohaselt on kostja oma võimu kuritarvitanud.